Berghaupten

**Berghoupde** isch ä Gmeind im Ortenaukreis in Bade-Wirtteberg. Si het  Iiwohner (Stond: ).

## Geografii
### Geografische Lag
Berghoupde läit im Nordweschte vum mittlere Schwarzwald in 170 bis 438 Mäder Hächi im Kinzigdal. Wel Berghaupte ab vun dr Bundesstroß 33 läit, wu im Dal durchlauft, isch s e rueige Ort un isch staatlig onerkonnt als Erholungsort. Dr Bonn bstoht us 37,2 % Londwirtschaftsflächi, 48,6 % Wald, 12,4 % Sidlungsflächi un 1,9 % sunschtiger Flächi.

### Nochbergmeinde
D Gmeind grenzt im Norden on Ohlschbach, im Oschte on d Stadt Gängebach, im Sidweschte on Hohberg un im Nordweschte on d Kreisstadt Offeburg.

### Gmeindgliderung
Zue dr Gmeind Berghoupte ghere s Dorf Berghaupte, d Wyler Hellgritt, Nejhuse un „Unterdal, Mitteldal, Oberdal“, d Gmeindsdeiler Kuehläger un Lindestroß, d Hef Bottebach un Stenglenz (mit Wingerbach) un s Wohngebiet Stiegelmatt (Stiegelmatt- un Dorfbergstroß). Im Gmeindsgebiet sin dr Hof Himmelrich, wu hit zue Berghaupte ghert, un d Ortschaft Kohlegrueb, wu hit zue Nejhuse ghert, userdäm d Wieschtung Mirebach.

## Dialäkt
In Berghaupde wurd d Schwarzwaldvariante vum Oberrhialemannisch gschwätzt, was sich ä kleins bissle onderscht ohärt wie in de Rhinebene drusse. Tybisch fir de Kinzigdäler Dialäkt sin folgende Beischpiele:

Rhinebene: Mache, Ranze, Kann, Land, Rand, gschdande, gange, anderscht

Kinzigdal: Moche, Ronze, Konn, Lond, Rond, gschdonde, gonge, onderscht

Durch d Abflachung un Durchmischung vum Dialäkt wurd des allerdings au do nimmi vun allene so gschwätzt.

## Gschicht
Berghoupde isch im Johr 1277 s erscht Mol in ere Urkund gnännt wore. D Gschicht vum Ort isch eng mit dr Herre vun Hohegeroldseck verbunde gsi, bis die Familie anne 1634 usgstorbe isch. In dr Zyt denoch het s Stryt um s Dorf gä zwische dr Eschtrycher un em Bischof vun Stroßburg. 1697 isch s Dorf ond Frejherre vun Schleys verkauft worre.

Ab 1755 bis in 1920er Johr isch z Berghoupde Bergbau betriibe worre. Si hän dert Kohle gferdert, aber wel s vielmol Ibrich gä het vum Wasser, isch dr Bergbau nie arg wirtschaftlig gsi.

## Bolitik
D Gmeind ghert zue dr Veriibarte Verwaltungsgmeinschaft vun dr Stadt Gengebach.

### Burgermeischter
* 1977 bis 2001: Hansjörg Bruder
* 2001 bis 2017: Jürgen Schäfer
* syt 2017: Philipp Clever

### Gmeirot
Ergebnis vun dr Kommunalwahl vum 26. Mai 2019:

### Wappe
D Blasonierung vum Wappe isch: „In gspaltenem Schild vorn in Gold e rote Balke, hinte in Silber uf grienem Dreiberg e linksgwendeti Männerbischt mit schwarzer Kappe un rotem Krage.“

## Kultur un was es git zum Oschaue
* Pfarrkirirch St. Georg
* S Blos-Orkeschter Berghoupte git s syter 1875.
* Jergefäscht (im Friejohr, syt 1870)
* Fasent
* Marktscheun

## Wirtschaft un Infrastruktur
Berghoupte isch ä staatlich onerkonnter Erholungsort. Durch d Lag im vordere Kinzigdal wurd au Wii obaut. Sit 2011 stoht vorne on dr B33 d Marktscheune. Do durch isch dr Tourismus in Berghaupde nommol verbessert wore. Mittlerwil isch au schu ä baar mol obaut un gräßer gmocht wore. Berghaupde bildet zomme mit de Ortschafte Biibere,  Gängebach, Noodere, Haamerschbach un Zell d Ferielondschaft Mittlerer Schwarzwald Gengebach/Haamerschbachdal.

## Literatur
* *Das Land Baden-Württemberg. Amtliche Beschreibung nach Kreisen und Gemeinden. Band VI: Regierungsbezirk Freiburg* Kohlhammer, Stuttgart 1982, ISBN 3-17-007174-2. S. 325–326

## Weblink

* Website vun Berghoupte

## Fueßnote